24PES-438

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

2024ko irailaren 17an, Kontabilitate Orokorraren eta Aurrekontuetakoaren Zerbitzuak Nafarroako Parlamentuari jakinarazi zion zer aldaketa gertatu den diruzaintzako gerakinaren zenbateko osoan, ordaintzeke dauden betebeharren kopurua aldatzen zuen akatsa detektatu ondotik, kopuru hori 100.921.245,46 € igota.

Gastu orokorretarako 2023ko diruzaintzako gerakina 196.462.996,20 €-koa da.

Hori dela-eta, parlamentari naizen honek hauxe jakin nahi dut:

Nafarroako Gobernuak zer aurrekontu-aldaketarako bideratu ditu gastu orokorretarako 2023ko diruzaintza-gerakineko 196.462.996,20 € horiek?

Iruñean, 2024ko urriaren 18an

Foru parlamentaria: Laura Aznal Sagasti